თემელ ქოთილი

თემელ ქოთილი (; დ. 3 დეკემბერი 1959, რიზე, თურქეთი) — თურქი საავიაციო ინჟინერი და თურქეთის ავიახაზების გენერალური დირექტორი 2005 წლის აპრილიდან.

 ბიოგრაფია 
ქოთილი დაიბადა 1959 წლის 3 დეკემბერს რიზეს გიუნდოღდუს რაიონში. 1983 წელს დაამთავრა სტამბოლის ტექნიკური უნივერსიტეტის (ITU) საავიაციო საინჟინრო დეპარტამენტის, 1986 წელს ამერიკის შეერთებული შტატების ან-არბორის ქალაქში მიჩიგანის უნივერსიტეტის „საავიაციო ინჟინერის“ მაგისტრის ხარისხი მოიპოვა, 1987 წელს ამავე უნივერსიტეტის მანქანათმშენებლობის მეორე სამაგისტრო პროგრამა დახურა და 1991 წელს მიჩიგანის უნივერსიტეტის „მანქანათმშენებლობის“ დეპარტამენტში მიიღო მეცნიერებათა დოქტორის ხარისხი.

ქოთილი, 1991-93 წლებში ITU-ს აერონავტიკის და ასტრონავტიკის ფაკულტეტზე „გაფართოებული კომპოზიტური ნაწილების ლაბორატორიის“ დამფუძნებელი და დირექტორი იყო. ITU-ს აერონავტიკის და ასტრონავტიკის ფაკულტეტზე მუშაობდა, როგორც ასისტენტ პროფესორი და ასოცირებული პროფესორი, შემდეგ როგორც დეპარტამენტის ხელმძღვანელის თანაშემწე და 1993-94 წლებში ფაკულტეტის დეკანის თანაშემწე.

სტამბოლის მეტროპოლიტი მუნიციპალიტეტის კვლევის, დაგეგმვისა და კოორდინაციის დეპარტამენტის უფროსად მუშაობის შემდეგ, 2001 წელს მუშაობდა მოწვეულ პროფესორად ილინოისის უნივერსიტეტში, ხოლო მოგვიანებით ეკავა კვლევისა და საინჟინრო დეპარტამენტის უფროსის თანამდებობა „Advanced Innovative Technologies Inc.“ ნიუ-იორკში.

ამჟამად სტამბოლის უნივერსიტეტში მანქანათმშენებლობის დეპარტამენტში ასწავლის. ქოთილი დაოჯახებულია და ჰყავს ოთხი შვილი. აქვს გამოცემული ბევრი კვლევითი და სამეცნიერო ნამუშევარი.

 კარიერა თურქეთის ავიახაზებში 
 2003 წელს თურქეთის ავიახაზების ტექნიკური დეპარტამენტის გენერალური მენეჯერის თანაშემწედ დაიწყო თავისი კარიერა.
 2005 წელს დაინიშნა თურქეთის ავიახაზების გენერალურ დირექტორად. 
 2006 წელს საჰაერო ტრანსპორტის საერთაშორისო ასოციაციის (IATA) დირექტორთა საბჭოს წევრი გახდა.
 2010 წელს ევროპის ავიახაზების ასოციაციის (AEA) დირექტორთა საბჭოს წევრი გახდა. 
 2014 წლის 1 იანვრიდან ევროპის ავიახაზების ასოციაციის პრეზიდენტად აირჩიეს.

 ჯილდოები 
2009 სტამბოლის ტურიზმის სპეციალური ჯილდო.
2014 წლის ავიაციის ლიდერის ჯილდო.
2015 ავსტრიის ღირსების ორდენი.

რესურსები ინტერნეტში
 თურქეთის ავიახაზების საიტზე ბიოგრაფია 
 რეპორტაჟი თემელ ქოთილის შესახებ 
 Airline Strategy ჯილდო 

სქოლიო

კატეგორია:დაბადებული 3 დეკემბერი
კატეგორია:დაბადებული 1959
კატეგორია:თურქეთის ავიახაზები
კატეგორია:თურქი ინჟინრები
კატეგორია:ცოცხალი ადამიანები